Гилбърт Честъртън
Химн

Превод от английски: Добромир Кралчев, 2008

chitanka.info

Всевишни Боже свѐти,

чуй горкия ни глас:

треперят в страх царете,

смъртта владей над нас;

погубва ни злато̀то,

дели ни завистта;

вземи, но не теглото,

вземи ни гордостта.

От думите лъжливи,

от робство на страха,

от речите фалшиви

в угода на греха,

от доблест на заплата,

от чест, покрита с мрак,

от леност прокълната

пази ни, Боже благ.

Свържи в едно дихание

свещеник, роб и княз;

сплоти ни във страдание,

спаси ни всички нас.

От вярата огрени,

води ни към възход,

свободни, възродени —

единен Твой народ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.